ལྡེའུ་ཆོས་འབྱུང་ལས།བདུན་པ་མ་སངས་རུས་དགུས་དབང་བྱས་ཏེ།།ཡུལ་གྱི་མིང་ནི་བོད་ཁམས་གཡང་དྲུག་ཟེར།ཞེས་དང་།ཏུན་ཧོང་ཡིག་རྙིང་དུ་གནམ་མཐའ་འོག་གི་རྗེ་བོ་མཛད་པའི་ཕྱིར།རྟ་འགྱོགས་སུ་འཕེལ་བའི་ཡུལ།བོད་གཡག་དྲུག་གི་རྗེར་གཤེགས་སོ།ཞེས་སོགས་དང་།གླེང་གཞི་བསྟན་པའི་བྱུང་ཁུངས་ལས།དེ་ནས་མ་སངས་ཀྱིས་དབང་བགྱིས་ཏེ།ཡུལ་གྱི་མིང་ཡང་བོད་ཀ་གཡག་དྲུག་ཏུ་བཏགས་སོ།།ཞེས་དང་།ད་དུང་བོན་ལུགས་ལོ་རྒྱུས་ལྷ་རྒྱུད་རིན་ཆེན་ཕྲེང་བ།ལས།ཀྱེ་རྗེ་ཉག་རི་བཙད་པོ་ལགས།ཡུལ་ཀ་གཡག་དྲུག་གི་ས་མ་གི་ན།བོན་འབངས་ཕ་དགུ་ནི་རྗེ་མི་བཞུགས།སོགས་བཤད་ཡོད་པར་བརྟག་ན་གོང་གི་ཐ་སྙད་དེར་བོད་ཁམས་ཉ་དྲུགདང་།བོད་ཁམས་གཡང་དྲུགབོད་ཁམས་གཡག་དྲུག་སོགས་མི་འདྲ་བར་སྣང་ཡང་།དོན་དུ་སྐབས་དེར་བོད་ཁམས་ཞེས་པ་ནི་ཡུལ་ཡར་ལུང་ལྷོ་ཁུལ་ཙམ་ལ་ཟེར་བ་མིན་ནམ་སྙམ།རྒྱུ་མཚན་ནི།མ་སངས་ཀྱིས་དབང་བསྒྱུར་སྐབས་བོད་ཁམས་ཞེས་པ་ནི་ཚོ་བའམ་ཡུལ་ཕྲན་ཞིག་ལ་གོ་དགོས་པ་ལས་དེང་བོད་ཁམས་ལྟ་བུར་རྒྱ་ཆེན་པོ་ཞིག་ལ་གོ་བ་ལེན་རྒྱུ་མེད་པར་མཁས་པ་རྣམས་ཀྱིས་བཞེད་ཀྱིན་ཡོད།།